 "இகழ்ச்சிமுடி பூண்டவனே என்செய் தாய்நீ? இந்நாட்டு மன்னவனைப் பின்னி ருந்து  நகைபுரியக் கொலைசெய்தாய்; அடடே நாட்டின் நங்கையினைத் தங்கையென்றும் பாராய்; கொன்றாய்.   நாடிழந்தாள்; நற்றந்தை, தாயி ழந்தாள். நலமிழந்தாள், கலமிழந்தாள்; கொடி பறந்த  வீடிழந்தாள்; புகழ்இழந்தாள்; மணமி ழந்த விரிமலரைப் போலிருந்தாள்; அரச அன்னப்  பேடிழந்த அனைத்துக்கும் நீஆ ளாகிப் பெற்றவற்றில் மீதியுள்ள உயிர்இ ழக்கத்  தேடுகின்றாய்; ஆத்தாவைத் தீர்த்திட் டாயோ? திருடிவிட்டாய் பாண்டியனார் பரிசை ஏடா!   பின்னறிவாய் என்தோளின் வாளின் சீற்றம்! பிழைசெய்த தேன்?" என்று மன்னன் கேட்டான்.  "முன்னறியும் அறிஞர்க்கு முதல்வரான மூதறிஞ ரேமுழுதும் அறிவீர் என்னை!